ALSAD-projekt: mesterséges intelligencia-algoritmus támogatja a vese- és cukorbetegek helyes étkezését -
2019. június 30-án befejeződött az „ALSAD (Automated LifeStyle ADvice) Healthcare Solution – Kezelés alatt álló betegek, különösen a dializált betegek hatékony életmód tanácsadását támogató eljárások kutatása, és támogató rendszer fejlesztése” projekt, a NETIS Zrt. és az Insiron Kft. együttműködésével. A következő fázis a nemzetközi piacra lépés.
Cukorbetegek, inzulin rezisztensek, vese- és vesetranszplantált betegek, valamint orvosaik, dietetikusaik tesztelték az elkészült alkalmazást, amely megkönnyíti a napi, személyre szabott étrend-tervezést: a mesterséges intelligencia támogatásával a menüt saját személyes- és laboradataik, diétás céljaik alapján állítja össze a rendszer.
A személyre szabott tartalomajánló segíti a betegeket egészségi állapotuk jobb megismerésében és javításában. A rendszer szakmai tartalmát szakértő orvos csoportok közreműködésével állítottuk össze.
A nettó 328 148 236 forint összköltségvetésű projekt a Nemzeti Kutatási Fejlesztési és Innovációs Alapból biztosított támogatással, a „Vállalatok K+F+I tevékenységének támogatása (VÁLLALATI KFI_16)” pályázati program finanszírozásában valósult meg.